
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ Ί ΤΕΥΧΟΣ ΤΕΤΑΡΤΟ αριθμός φυλλου 

20 ΔΕΚΕΜΒΡΙΟΥ 1989 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση εκτάσεων για τις ανάγκες της ΟΠ. 50 
μεταλλείου Ν. Κοζάνης, της αιτούσας μεταλλειοκτήτριας 
«ΛΑΡΚΟ ΑΝΩΝΥΜΟΣ ΕΛΛΗΝΙΚΗ ΜΕΤΑΛΛΕΥΤΙΚΗ ΚΑΙ 
ΜΕΤΑΛΛΟΥΡΓΙΚΗ ΕΤΑΙΡΕΙΑ ΛΑΡΥΜΝΗΣ».: 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης κάι ταυτόχρονης πραγμα¬ 
τοποίησης μέρους της μεταφοράς αυτής σε ακίνητο που βρίσκε¬ 
ται εντός του εγκεκριμένου ρυμοτομικού σχεδίου του δήμου Γλυ¬ 


φάδας (ν. Αττικής)... 2 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 
Βούλας (Ν. Αττικής)... 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΙΜ/Φ8.1/3852 (1) 

Αναγκαστική απαλλοτρίωση εκτάσεων για τις ανάγκες της ΟΠ. 50 με¬ 
ταλλείου Ν. Κοζάνης, της αιτούσας μεταλλειοκτήτριας «ΛΑΡΚΟ 
ΑΝΩΝΥΜΟΣ ΕΛΛΗΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛ¬ 
ΛΟΥΡΓΙΚΗ ΕΤΑΙΡΕΙΑ ΛΑΡΥΜΝΗΣ». 

Ο ΥΠΟΥΡΓΟΣ ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

I. Τις διατάξεις: 

α. του άρθρου 18 παρ. 1 του ισχύοντος Συντάγματος, 
β. του Ν.Δ. 797/71 «περί αναγκαστικών απαλλοτριώσεων» (ΦΕΚ 
1 /Α/1.1.71), όπως αυτό τροποποιήθηκε με το Ν.Δ. 280/74 «περί 
τροποποιήσεως του άρθρου 11 του Ν.Δ. 797/71 «περί αναγκαστικών 
απαλλοτριώσεων» (ΦΕΚ 11/Α/15.1.74), του Ν.Δ. 395/74 «περί 
αντικαταστάσεως των παρ. 2 και 3 του Ν.Δ. 797/71 «περί αναγκαστι¬ 
κών απαλλοτριώσεων» (ΦΕΚ 110/Α/24.4.74) και του Ν. 212/75 
«περί τροποποιήσεως του Ν.Δ. 797/71 «περί αναγκαστικών απαλλο¬ 
τριώσεων» (ΦΕΚ 252/Α/15.11.75). 

γ. των άρθρων 128 έως και 138 του Ν.Δ, 210/73 «περί μεταλλευ¬ 
τικού κώδικος» (ΦΕΚ 277/Α/5.10.73) σε συνδυασμό με το άρθρο 31 
παρ. 3 του αινωτέρω Ν.Δ. 797/71. 

δ. του Ν.Δ. 180/71 «περί ρυθμίσεως θεμάτων ανοικυπτόντων κατά 
την εφαρμογή του Μεταλλευτικού Κώδικος λόγω καταργήσεως των 
περιφερειακών Διοικήσεων» (ΦΕΚ 347/Α/20.11.74). 

ε. του Π.Δ. 238/79 «περί οργανισμού του Υπουργείου Βιομηχανίας 
και Ενέργειας» (ΦΕΚ 66/Α/4.4.79), όπως αυτός τροποποιήθηκε και 


συμπληρώθηκε με το Ν.Δ./1230/81 (ΦΕΚ 305/Α/16.10.81). 

στ. του Ν. 1558/85 «Κυβέρνηση και Κυβερνητικά όργανα» (ΦΕΚ 
137/Α/26.7.85). 

ζ. του Π.Δ. 437/85 «Καθορισμός και ανακατανομή των αρμοδιοτή¬ 
των». 

2. Την από 30.6.88 αίτηση της «ΛΑΡΚΟ - ΑΝΩΝΥΜΟΣ ΕΛΛΗ¬ 
ΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ ΕΤΑΙΡΕΙΑ ΛΑ¬ 
ΡΥΜΝΗΣ» μεταλλειοκτήτριας της ΟΠ. 50 Ν. Κοζάνης, για κήρυξη 
αναγκαστικής απαλλοτρίωσης συνολικής έκτασης 292.34ΐμ2 υπέρ 
αυτής και με δαπάνες της, κειμένης στην περιοχή «Λάβα» του Δήμου 
Σερβίων του Νομού Κοζάνης και η οποία είναι αναγκαία στην αιτούσα 
για την αποκάλυψη και εξόρυξη κοιτάσματος λιγνίτη, απόθεση στείρων, 
κατασκευή δρόμων προσπέλασης, πλατειών και λοιπών έργων συναφών 
προς την εκμετάλλευση του Λιγνιτωρυχείου της. 

3. Το έγγραφο της Επιθεώρησης Μεταλλείων Βόρειας Ελλάδας με 
αριθμό πρωτ. 2666/13.7.88 προς τον Δήμο Σερβίων για παροχή στοι¬ 
χείων, σύμφωνα με το άρθρο 133 του Ν.Δ. 210/73 «περί Μεταλλευτι¬ 
κού Κώδικος». 

4. Το απαντητικό έγγραφο του Δήμου Σερβίων με αριθμό πρωτ. 
2211/23.9.88 προς την Επιθεώρηση Μεταλλείων Βόρειας Ελλά¬ 
δας. 

5. Το έγγραφο της Νομαρχίας Κοζάνης με αριθμό πρωτ. 3837/ 
11.10.88 (Δ/νση Γεωργίας) προς την Επιθεώρηση Μεταλλείων Βό¬ 
ρειας Ελλάδας. 

6. Το απαντητικό έγγραφο με αριθμό πρωτ. Δ.Γ. 14349/π.ε./ 
7.3.89 της Νομαρχίας Κοζάνης (Δ/νση Γεωργίας) προς την Επιθεώ¬ 
ρηση Μεταλλείων Βόρειας Ελλάδας. 

7. Το έγγραφο της ΕΜΒΕ με αριθμό προπ. 844/3.4.89, το οποίο 
προτείνει την αναγκαστική απαλλοτρίωση 293,211 στρεμμάτων υπέρ 
της μεταλλειοκτήτριας - αιτούσας «ΛΑΡΚΟ Α.Ε. Ελληνική Μεταλλευ¬ 
τική και Μεταλλουργική Εταιρεία Λαρύμνης» και με δαπάνες της. 

8. Το έγγραφο του Υπουργείου Βιομηχανίας Ενέργειας και Τεχνολο¬ 
γίας με αριθμό πρωτ. ΔΙΜ/Φ8.1/3852/29.6.89 προς τον Δήμο Σερ¬ 
βίων για γνωμοδότηση επί της αναγκαιότητας αναγκαστικής απαλλο¬ 
τρίωσης δημοτικής έκτασης 149.152μ2, η οποία αποτελεί τμήμα της 
συνολικής προς απαλλοτρίωση έκτασης 293.211 μ2. 

7. Το απαντητικό έγγραφο του Δήμου Σερβίων με αριθμό πρωτ. 
9687/31.8.89 με την συνημμένη καταφατική γνωμοδότησή του με 
αριθμό 78/1989, αποφασίζουμε: 

1. Κηρύσσουμε υπέρ αιτούσας «ΛΑΡΚΟ ΑΕ Ελληνική Μεταλλευτική 
και Μεταλλουργική Εταιρεία Λαρύμνης» μεταλλειοκτήτριας της ΟΠ 50 
Νομού Κοζάνης και με δαπάνες της, αναγκαστική απαλλοτρίωση συνο¬ 
λικής έκτασης 293,21μ2, κειμένης στην περιοχή «Λάβα» του Δήμου 
Σερβίων, του Νομού Κοζάνης και η οποία είναι αναγκαία στην αιτούσα 
για την αποκάλυψη και εξόρυξη κοιτάσματος λιγνίτη, απόθεση στείρων, 
κατασκευή δρόμων προσπέλασης, πλατειών και λοιπών έργων συναφών 
προς την εκμετάλλευση του λιγνιτωρυχείου της. 

2. Τα προς απαλλοτρίωση τεμάχια απεικονίζονται και περιγράφονται 
στο από 30.5.88 κτηματολογικό σχεδιάγραμμα κλίμακας 1:2000 που 
συντάχθηκε από τους Κων/νο Χριστόπουλο Μηχ. Μετ/ργο ΕΜΠ και 
Κων/νο Αν. Σκουρόγλου Πολ. Μηχ. ΕΜΠ ελέγχθηκε από τον Τοπογρ. 
Μηχ. της ΕΜΝΕ 0. Βλαχόπουλο την 21.3.89 και θεωρήθηκε από τον 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Επιθεωρητή Μεταλλείων Βόρειοι; Ελλάδας Β. I. Ρεντζέπη την 3.4.89. 

3. Οι ιδιοκτήτες των προς απαλλοτρίωση τεμαχίων το εμβαδόν των 
χώρων, ως και το είδος της προς απαλλοτρίωση εκτάσεως αυτών, εμ- 
φαίνοννται στον κτηματολογικό πίνακα, που συντάχθηκε, ελέγχθηκε 
και θεωρήθηκε από τους ίδιους πιο πάνω Κων/νο Χριστόπουλο, Κων- 
/νο Σκουρόγλου, θ. Βλαχόπουλο και Βασ. Ρεντζέπη. 

4. Γίνεται μνεία, ότι οι ιδιοκτήτες των προς απαλλοτρίωση εκτά¬ 

σεων, δικαιούνται να προσβάλουν την παρούσα ενώπιον του Συμβουλίου 
της Επικράτειας μέσα σε τριάντα ημέρες από την δημοσίευση της στην 
Εφημερίδα της Κυβέρνησης, κατά το άρθρο 137 του Ν.Δ. 210/73 
«περί Μεταλλευτικού Κώδικος». 1 

5. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Δεκεμβρίου 1989 

ο ΥΠΟΥΡΓΟΙ 

ΑΝΑΣΤΑΣΙΟΣ ΠΕΠΟΝΗΣ 

-«- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 69104 (2) 

Έγκριση μεταφοράς συντελεστή δόμησης και ταυτόχρονης πραγματο¬ 
ποίησης μέρους της μεταφοράς αυτής σε ακίνητο που βρίσκεται 

εντός του εγκεκριμένου ρυμοτομικού σχεδίου του δήμου Γλυφάδας 

(ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «Περί καθορισμού ανώτατου ορίου 
συντελεστού δομήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α’ 154) 
όπως τροποποιήθηκε με το υπ’ αριθμ. 367/1987 π.δ/γμα (Α' 163). 

4. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (Α' 57) και ειδικότερα τα 
άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
όργανα» (Α' 137) και ειδικότερα το άρθρο 23 παράγρ. 1. 

6. Την υπ’ αριθμ. 12829/1989 πράξη συνέναισης των Νικολάου 
Βόγκλη και Βασιλείου Βόγλη αποκλειστικών κυρίων του παρακάτω πε- 
ριγραφομένου ακινήτου. 

7. Τις από 9.3.89 (αρ. πρωτ. 18508 και 18509/89) αιτήσεις των 

Νεκταρίου Παναγόπουλου και Νικολάου Βόγκλη και Βασ. Βόγλη αντί¬ 
στοιχα. 

8. Την υπ’ αριθ. συν. 10 πρ. 150/89 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

9. Την υπ’ αριθμ. 39860/13.7.1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

10. Την κατόπιν αυτοψίας του υπαλλήλου Βασιλείου Αναγνωστό- 
πουλου επιβεβαίωση των εμπλεκομένων στο υπολογισμό του μεταφερό- 
μενου συντελεστή δόμησης στοιχείων του (ακινήτου που βρίσκεται στην 
οδό Ανδρούτσου 56 εντός του ρυμοτομικού σχεδίου του δήμου Πειραιά 
(ν. Αττικής) με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου 
(Βαρυνομένου) το οποίο έχει χαρακτηριστεί ως διατηρητέο με την υπ’ 
αριθ. 21745/1214/87 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων (Δ’ 420) και το οποίο βρίσκεται εντός 
του ρυμοτομικού σχεδίου του δήμου Πειραιά (ν. Αττικής) επί της οδού 


Ανδρούτσου 56 του οποίου αποκλειστικοί κύριοι τυγχάνουν οι παρα¬ 
πάνω αιτούντες τη μεταφορά του συντελεστή δόμησης Νικόλαος Βό- 
γκλης και Βασ. Βόγλης όπως το βαρυνόμενο ακίνητο φαίνεται με στοι¬ 
χεία ΑΒΓΔ στο σχετικά πρωτότυπο διάγραμμα σε κλίμακα 1:500, που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την υπ’ αριθμ. 69104/1989 πράξη του και που συνοπτικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 225,00 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά 4,2. 

δ. Δομήσιμες επιφάνειες που αντιστοιχούν σ’ αυτό είναι: 225 X 4,2 “ 
945,00 τ.μ. 

ε. Δομημένη επιφάνεια: 322,35 τ.μ. (ισόγειο 179,55 τ.μ. και ορόφοι 
142,79 τ.μ.). 

στ. Μεταφερόμενη δομήσιμη επιφάνεια: 622,65 τ.μ. (945,00 τ.μ. - 
322,35 = 622,65 τ.μ.). 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερόμενου συντελεστή δόμησης και δη κατά 430,50 τ.μ. 
(από ορόφους) από το παραπάνω περιγραφόμενο βαρυνόμενο ακίνητο σε 
άλλο ακίνητο (ωφελούμενο) το οποίο βρίσκεται στην οδό Γρηγορίου Λα- 
μπράκη 32 εντός του ρυμοτομικού σχεδίου του δήμου Γλυφάδας (ν. Ατ¬ 
τικής) ιδιοκτησίας Νεκταρίου Παναγόπουλου όπως το ωφελούμενο ακί¬ 
νητο φαίνεται με στοιχεία Α, Β, Γ, Δ, Ε, Ζ, Η, θ, 1 στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την υπ’ αριθμ. 
69104/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στής δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στη 
περιοχή όρων δόμησης 151,62 τ.μ. που αντιστοιχεί σε 430,50 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 760,17 τ.μ. 

β. Συντελεστής δόμησης: 0,9895. 

γ. Ποσοστό δόμησης: 40%. 

δ. Ύψος 15μ. 

ε. Το κτίριο πρέπει ν’ ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθμ. 69104/1989 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω ιδιοκτητών για το υπολειπόμενο και μη χρησιμο- 
ποιηθέν εμβαδό 192,15 τ.μ. 

Άρθρο 4 

Η ισχύς του παρόντος διατάγματος αρχίζει από την δημοσίευση του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡ. ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ.69807 (3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Βούλας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανώτατου ορίου συντελεστού δομήσεως κ.λπ» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.87 π.δ/γμα (Δ' 
592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/Ϊ979* (Α' 154) 
όπως τροποποιήθηκε με το υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 1 του ν. 1558/1985 «Κυβέρνηση και 
Κυβερνητικά Όργανα» (Α' 137). 

6. Την από 7.6.89 αίτηση του Σταύρου και Ιωάννας Εμμανουήλ για 
μεταφορά του συντελεστή δόμησης. 

7. Την υπ’ αριθ. 363/12.7.89 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την υπ’ αριθ. 40965/12.9.89 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων για προέγκριση της σχετι- 
κής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

'Αρθρο 1. 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 7.1.88 π.δ/γμα (Δ' 255), από το 
βαρυνόμενο ακίνητο (διατηρητέο) που βρίσκεται, εντός του ρυμοτομικού 
σχεδίου δήμου Πειραιά (ν. Αττικής) επί της οδού II Μεραρχίας αριθ. 24 
ιδιοκτησίας Αικατερίνης Ζούλα και για το οποίο έχει εκδοθεί ο υπ’ αριθ. 
675/89 σχετικός τίτλος δικαιώματος μεταφοράς συντελεστή δόμησης, 
σε άλλο ακίνητο (ωφελούμενο), που βρίσκεται εντός του ρυμοτομικού 
σχεδίου δήμου Βούλας (ν. Αττικής) και επί της οδού Αμφικλείας (Ο.Τ. 
280) φερομένου ως ιδιοκτησίας Σταύρου και Ιωάννας Εμμανουήλ, 


όπως το ωφελούμενο ακίνητο φαίνεται με στοιχεία Α, Β, Γ, Δ, Ε, Α στο 
σχετικό πρωτότυπο διάγραμμα σε κλίμακα 1:50 που θεωρήθηκε από 
τον Προϊστάμενο της Δ/ναης Τοπογραφικών Εφαρμογών με την υπ’ 
αριθ. 69807/89 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 108,00 τ.μ. που αντιστοιχούν σε 35,14 τ.μ. 
(30,82 τ.μ. από ισόγειο και 4,32 τ.μ. από ορόφους) του βαρυνομένου 
ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 580,38 τ.μ. 

β. Ποσοστό κάλυψης: 40%. 

γ. Συντελεστής δόμησης: 0,7860 

δ. Μέγιστο επιτρεπόμενο ύψος του κτιρίου: 14,72 μ. 

ε. Το κτίριο πρέπει να ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθήκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 69807/69 πράξη του και που αντίτυπο του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2. 

Ακυρούται ο υπ’ αριθ. 675/89 τίτλος μεταφοράς συντελεστή δόμη¬ 
σης στο όνομα Αικατερίνης Ζούλα. 

Άρθρο 3. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡ. ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 







οιπίΐοπ 












ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















